"Александар" је такође критикован и због одређених историјских неистина. Академски критичари тврде да филм не поштује довољно историјске детаље. Ирански историчари били су узнемирени приказом борби између Македонаца и Персијанаца. На пример, Александар и његове трупе су у филму поразиле армију Персије у само једној борби (бици код Гаугамеле), мада историја говори да је Александар морао да се бори у неколико сурових битака пре него што је победио Дарија III. Историчар Фарок истиче како су у филму „македонске снаге типично приказане као врло организоване, дисциплиноване и тако даље, за разлику од персијске армије, што је историјски потпуно нетачно“.